b'\n_START_ARTICLE_\nUro\xc5\xa1 Bundalo\n_START_SECTION_\nKlub\n_START_PARAGRAPH_\nZa\xc4\x8del je pri razli\xc4\x8dnih ljubljanskih klubih, od Prul, prek Olimpije, in do Slovana. Z njimi je v sezoni 2009-10 nastopil na prvih mednarodnih klubskih sre\xc4\x8danjih, ko so v Pokalu Challenge pri\xc5\xa1li vse do polfinala. V tem tekmovanju je dosegel tri zadetke. _NEWLINE_Leta 2011 se je preselil k takrat aktualnim slovenskim prvakom, koprskemu Cimosu. Tako je v sezoni 2011-12 prvi\xc4\x8d zaigral v ligi prvakov. Tam je na poti do \xc4\x8detrtfinala dosegel osem zadetkov._NEWLINE_Sredi leta 2013 je od\xc5\xa1el v tujino, in sicer v belorusko prestolnico Minsk. Tam je pri klubu Dinamo Minsk ostal eno leto in z njimi odigral dobro sezono v ligi prvakov, kjer je na desetih tekmah dosegel dvajset zadetkov._NEWLINE_Zatem se je leta 2014 za kratek \xc4\x8das vrnil v RK Celje Pivovarna La\xc5\xa1ko, od koder pa je kmalu od\xc5\xa1el nazaj v tujino. Tokrat v Francijo, v Tremblay. Tam mu je dru\xc5\xbebo delal \xc5\xa1e en slovenski legionar, vratar Aljo\xc5\xa1a Rezar. _NEWLINE_Nato je zamenjal klub, a ostal v Franciji. Iz Tremblaya se je sredi sezone 2015-16 preselil v Nantes. In ponovno je imel slovensko dru\xc5\xbebo, poleg njega je bil tam Gorazd \xc5\xa0kof.\n_START_SECTION_\nReprezentanca\n_START_PARAGRAPH_\nUro\xc5\xa1 je bil \xc4\x8dlan slovenske \xc4\x8dlanske selekcije. Na njegovem igralnem mestu so igrali predvsem Miha \xc5\xbdvi\xc5\xbeej, Matej Gaber in zatem \xc5\xa1e [[Bla\xc5\xbe Blagotin\xc5\xa1ek]. Igral pa je tudi na Svetovnem prvenstvu 2015, ko so osvojili osmo mesto in leta 2014, ko so osvojili \xc4\x8detrto mesto. To sta bila zanj najve\xc4\x8dja tekmovanja na katerem je nastopil.'